**Рек1ел пикраби.**

Дир к1удияв эмен, **Мух1амад Айгулович,**

Мун кидаго нижер рек1елъ вук1ина.

Вук1ана нижее лъик1ав инсанлъун.

Хут1ила рак1азулъ, босила мисал.

Мисалалъе нахъе шапакъатал тун,

Танагури дуца берцинаб хъизан.

Хиялал гьаризе жамаг1атги тун,

Щиб дуй зах1малъараб, щай г1едег1арав?

Г1умруялъул дарсал цогидазе кьун,

Кьог1аб лъар гьекъана , нахъе ургъич1о.

Бащадаб г1асруялъ школалда х1алт1ун,

Х1алае ватана киназего мун.

Кидаго дур бицун ц1алдохъабаца,

Х1алт1изе гьарула дур малъа – хъваял,

Дур квералъ хъван тарал лъик1ал малъиял,

Ц1алила нижеца, пайда босила.

Мун к1одоги гьавун, рак1алдеги щун,

Рак1арун ругоан жакъа гьанире.

Дудаги рихьулел ратилин ккола,

Раг1улел ратилин рек1ел пикраби.

**Дир к1удив эмен** , рихьулел гьеч1ищ?

Школалде щун ругел гьудул-гьалмагълъи,

Гьалбадерил гьабе дуцаго х1исаб,

Хун гьеч1о мун нижей, ч1аго вуго мун.

Нижер хъизамалъул рахъалъан нужей,

Г1одоб бет1ер къулун кьола баркала.

Гьаб мажлис г1уц1арал, нухда бачарал,

Г1агараб школалъул коллективалъе.

Г1исалмух1амадова Хадижат – 10 класс

**Мух1амад Айгулович!**

**Г1исалмух1амадов – школалъул завуч.**

**Г1умруялъ х1алт1ана, г1акълу – лъай кьезе.**

**Лъик1ав муг1алим мун, г1аданлъи бугев.**

**Г1адамасул мурад т1убалевги мун.**

**Лъай кьолеб къебелъухъ, лъик1ав устар мун.**

**Муг1алим куцалев кумекчиги мун.**

**Иях1 чорхолъ бугев, х1алт1и бокьулев.**

**Зах1малъаби къезе къеркьолевги мун.**

**Къанаг1атаб орден «Дружбы народов»**

**Кодобе босарав х1алт1ухъанги мун.**

**Дуца гьаб ракьалда гьабураб лъик1лъи.**

**Къабуллъун батаги, Аллагь гурх1аги.**

**Дуца нахъе тараб г1елму, тарбия,**

**Кумекалъе щваги ахираталда.**

**Ахират лъик1аб кьун рази ватайги ,**

**Мух1амад , мун дова даимаб рокъов.**

**Г1асият Г1абдурах1манова , Т1идиб школа**